Obavijest o prelasku na model C nastave

| 16.12.2020. |

Dragi učenici i roditelji,

obavještavamo vas da će se od **četvrtka, 17. prosinca do 23. prosinca 2020. godine** nastava u **OŠ Primorski Dolac** održavati prema **modelu C.**  Ova je mjera donesena zbog pogoršanja epidemiološke situacije, po preporuci nadležne školske liječnice, uz suglasnost Županije Splitsko – dalmatinske kao osnivača.

Nastava će se odvijati na daljinu prema dnevnom rasporedu sati, za učenike od 5. do 8.razreda preko platforme Yammer, a za učenike od 1. do 4. razreda preko WhatsApp grupe. Obveza je učenika redovito praćenje nastave. Ukoliko učenik iz bilo kojeg razloga nije u mogućnosti pratiti nastavu, izostanak ispričavaju roditelji na uobičajeni način.

*Povratak* na održavanje nastave po Modelu A – nastava u školi planira se 18. siječnja 2021. godine kada počinje drugo obrazovno razdoblje.

Sve informacije bit će dostupne na mrežnim stranicama Škole. Za dodatna pitanja ili upute obratite se svojim razrednicima koji će vam rado pomoći.

Nadam se da će se epidemiološka situacija poboljšati i da će školski hodnici ponovno oživjeti vašim veselim glasovima.

Mila Mišković, ravnateljica